ŽIADOSŤ O POSKYTOVANIE SOCIÁLNEJ SLUŽBY

 Občan, ktorý dovŕšil dôchodkový vek a je odkázaný na pomoc inej fyzickej osoby podá žiadosť o posúdenie odkázanosti na sociálnu službu na príslušný obecný (mestský) úrad v mieste trvalého bydliska. Po nadobudnutí právoplatnosti rozhodnutia o odkázanosti na sociálnu službu v zariadení pre seniorov požiada občan o poskytnutie sociálnej služby.

 ZpS Komárno doručenú žiadosť o poskytovanie sociálnej služby zaeviduje, pridelí jej číslo. Žiadosť musí obsahovať zákonom predpísané náležitosti a to najmä: meno a priezvisko fyzickej osoby, ktorej sa má sociálna služba poskytovať, dátum narodenia a adresa jeho pobytu; miesto poskytovania sociálnej služby; druh a formu sociálnej služby; deň začatia poskytovania sociálnej služby a čas poskytovania sociálnej služby. K žiadosti musia byť doložené prílohy v zmysle zákona 448/2008 Z.z. (Tlačivá na stiahnutie)

 Ak je žiadosť kompletná, vykoná sa sociálne šetrenie, pričom o výsledku šetrenia sa vyhotoví zápis. Neskôr zodpovedný zamestnanec sociálneho úseku žiadosť predloží na posúdenie sociálnej komisii, ktorá schváli/neschváli žiadosť o uzatvorenie zmluvy o poskytovaní sociálnej služby. **Oznámenie** o rozhodnutí komisie je žiadateľovi zaslané písomne.

 Občania sú do ZpS Komárno prijímaní resp. zaraďovaní do evidencie žiadateľov podľa poradia v akom bola doručená **kompletná žiadosť** o poskytovanie sociálnej služby.

EVIDENCIA ŽIADOSTI

 V prípade, že nie je pre žiadateľa o poskytovanie sociálnej služby voľné vhodné miesto a žiadateľ súhlasí, je jeho žiadosť ďalej evidovaná v **Evidencií čakateľov na nástup do ZpS Komárno**, ktorá je verejne prístupná na webovej stránke zariadenia [www.zpskomarno.sk](http://www.zpskomarno.sk). Pred začatím poskytovania sociálnej služby pre žiadateľa zaradeného v evidencií sociálny pracovník zisťuje, či nedošlo k zmene v skutočnostiach rozhodujúcich na začatie poskytovania sociálnej služby (zmena zdravotného stavu ) a či je uvoľnené miesto vhodné pre žiadateľa najmä v závislosti na pohlaví a mobilite. V prípade, že žiadateľ zaradený v poradovníku žiadosti po uvoľnení vhodného miesta v zariadení neprejaví záujem o začatie poskytovania sociálnej služby alebo bez uvedenia dôvodu nenastúpi v určený deň do zariadenia, je jeho žiadosť preradená na posledné miesto v evidencií žiadateľov. V prípade opakovaného odmietnutia možnosti nástupu žiadateľa žiadosť sa **vyradí z evidencie čakateľov** o čom žiadateľ dostane písomné oznámenie.

**Informácie na tel. č.: 0357731743**